भोपाल। कांग्रेस की मध्य प्रदेश इकाई के अध्यक्ष कमलनाथ ने मुख्यमंत्री शिवराज सिंह चौहान पर तंज कसते हुए कहा कि कितना शर्मनाक व आश्चर्यजनक है कि 15 साल से राज करने वाले जवाब की बजाय, उलटा विपक्ष से ही सवाल पूछ रहे हैं। कमलनाथ ने रविवार को एक बयान जारी कर कहा, ‘जिन्हें हिसाब देना चाहिए, जिन्हें विकास के मुद्दे पर विपक्ष द्वारा पूछे गए सवालों के जवाब देना चाहिए, वे जवाब देने से मना कर रहे हैं और ख़ुद विपक्ष से ही सवाल पूछ रहे हैं।’